stanford-oval/wikipedia huggingface dataset:
จักรพรรดินีอู๋ (จักรพรรดิเฉิงฮว่า)
ประวัติ > พระชนม์ชีพ

จักรพรรดินีอู๋  ไม่มีบันทึกถึงพระนามเดิม พระองค์เสด็จพระราชสมภพเมื่อไรไม่ปรากฏบันทึก เป็นพระธิดาของอู๋จวิ้น ต่อมาเมื่อทรงเจริญพระชนมพรรษาขึ้น ได้เข้ารับราชการเป็นพระภรรยาเจ้าในจักรพรรดิเฉิงฮว่า เมื่อครั้งยังเป็นหวงไท่จื่อ
ในรัชศกเทียนชุ่น จักรพรรดิเฉิงฮว่าต้องการสถาปนาพระมเหสีว่านเป็นว่าที่จักรพรรดินี แต่จักรพรรดิหมิงอิงจงไม่มีพระราชานุญาต ทรงไม่ยอมรับที่นางกำนัล ซึ่งอายุมากกว่าพระราชโอรสถึงสิบเจ็ดปี เป็นว่าที่จักรพรรดินีในอนาคต ดังนั้นเรื่องนี้จึงถูกยกเลิก
รัชศกเทียนชุ่นปีที่ 8 (ค.ศ. 1464) ในเดือน 7 จักรพรรดิเฉิงฮว่ามีพระบรมราชโองการ โปรดเกล้าสถาปนา พระอัครมเหสีอู๋ เป็น "จักรพรรดินี"แต่พระองค์นั่นไม่เป็นที่โปรดปรานของจักรพรรดิเฉิงฮว่า
ในช่วงต้นรัชศกเฉิงฮว่า พระมเหสีว่านยังคงเป็นนางกำนัลในพระราชวัง เกิดข้อขัดแย้งกันกับจักรพรรดินีอู๋ ดังนั้นพระองค์จึงสั่งให้ขันที ลงพระอาญาพระมเหสีว่าน โบยด้วยไม้ ในยุคศักดินาแบบมีลำดับชั้น การสั่งให้ขันทีทุบตีนางกำนัลด้วยไม้ ในฐานะจักรพรรดินีไม่ใช่เรื่องใหญ่ แต่ความผิดพลาดของจักรพรรดินีอู๋ คือพระองค์ไม่ควรทุบตีผู้หญิงที่จักรพรรดิรัก แม้ว่าจะเป็นเพียงนางกำนัลในพระราชวังก็ตาม
จักรพรรดิเฉิงฮว่าทรงพระพิโรธ สั่งลงพระอาญาขันที และกล่าวหาว่าจักรพรรดินีอู๋ และพระราชชนกติดสินบน เพื่อที่จะให้จักรพรรดินีอู๋ได้เป็นจักรพรรดินี แทนที่ฉือเชิ่งไท่หวงไท่โฮ่ว
จักรพรรดิเฉิงฮว่าถอดจักรพรรดินีอู๋จากฐานันดรศักดิ์ ตำแหน่งหน้าที่ทั้งปวง และสถาปนา "พระมเหสีหวัง" เป็น "จักรพรรดินี" ในฐานะพระอัครมเหสี
จักรพรรดิหมิงเซี่ยวจงเมื่อครั้งยังทรงพระเยาว์ ได้รับการอภิบาลจากอดีตจักรพรรดินีอู๋ ด้วยความกตัญญู เมื่อเสด็จเถลิงถวัลยราชสมบัติเป็นจักรพรรดิ รัชกาลที่ 9 ทรงให้การดูแลตระกูลอู๋เป็นอย่างดี
เสียชีวิต

รัชศกเจิ้งเต๋อปีที่ 4 (ค.ศ. 1509) อดีตจักรพรรดินีอู๋ถึงแก่กรรม ตามพิธีศพของสตรีในราชสำนักธรรมดาที่เสียชีวิตด้วยอาการป่วยในสมัยราชวงศ์หมิงจะถูกเผา แต่หวังเอ่าเสนาบดีชั้นผู้ใหญ่ ยืนหยัดคัดค้าน ว่าเป็นถึงอดีตจักรพรรดินีอู๋ ไม่สมควรทำพิธีศพด้วยการเผา สมควรฝังพระศพในฐานะพระมเหสี ทำให้พระศพอดีตจักรพรรดินีอู๋ถูกฝังในสุสานแทนการเผา
ข้อมูลอ้างอิง

《明史·卷一百一十三·列传第一·后妃一》
《太常续考·卷四》茂陵废后吴氏（坟在金山）后十四妃无从葬.端荣昭妃王氏。
| ก่อนหน้า |  | จักรพรรดินีอู๋ (จักรพรรดิเฉิงฮว่า) |  | ถัดไป |
| --- | --- | --- | --- | --- |
| ฉืออี้หวงไท่โฮ่ว |  | จักรพรรดินีจีน  (ราชวงศ์หมิง)    |  | ฉือเชิ่งไท่หวงไท่โฮ่ว |
| ด ค กจักรพรรดินีแห่งราชวงศ์หมิง |
| --- | --- |
ในฐานันดรแห่งพระอัครมเหสี
 เซี่ยวฉีเกา  เซี่ยวหมินร่าง  รันเซี่ยวเหวิน  เฉินเซี่ยวเจา  กงหรางจาง  เซี่ยวกงจาง  ฉื่ออี้ไทเฮา  จักรพรรดินีซู้เซี่ยว  ฉื่ออี้ไทเฮา  จักรพรรดินีอู๋  เซี่ยวเจินฉุน  เซี่ยวคังจิ้ง  เซี่ยวจิ้งอี้  เซี่ยวเจี๋ยซู่  จักรพรรดินีจาง  จักรพรรดินีเซี่ยวเลี่ย  จักรพรรดินีเซี่ยวอัน  เซี่ยวตวนเสียน  เซี่ยวอายเจ๋อ  จวงเลี่ยหมิน
พอล ฮันเตอร์

บทความนี้เกี่ยวกับนักสนุกเกอร์ สำหรับความหมายอื่น ดูที่ พอล ฮันเตอร์ (แก้ความกำกวม)
| --- | --- |
เกิด: 14 ตุลาคม ค.ศ. 1978(1978-10-14) ลีดส์ ยอร์กเชอร์
เสียชีวิต: 9 ตุลาคม ค.ศ. 2006(2006-10-09) (27 ปี) ฮัดเดอร์สฟิลด์
สัญชาติ:  อังกฤษ
ฉายา: Beckham of the Baize The Man with the Golden Cue
ปีที่เริ่มเล่นอาชีพ: 1995–2006
อันดับสูงสุด: 4 (2004/2005)
เบรกสูงสุด: 146 (พรีเมียร์ลีก 2004)
จำนวนเซนจูรีเบรก: 114
รายการแข่งขันที่ชนะ
รายการสะสมคะแนนที่ชนะ: 3
รายการไม่สะสมคะแนนที่ชนะ: 3
พอล แอลัน ฮันเตอร์ (อังกฤษ: Paul Alan Hunter; 14 ตุลาคม ค.ศ. 1978 – 9 ตุลาคม ค.ศ. 2006) เป็นนักสนุกเกอร์อาชีพชาวอังกฤษ ประวัติเต็มตัวของเขาได้ออกสื่ออย่างรวดเร็ว และเขากลายเป็นที่รู้จักในฉายา "เบคแคมแห่งผ้าสักหลาดหนา" (Beckham of the Baize) เพราะหน้าตาดีและหรูหราสไตล์ของเขา
ฮันเตอร์ได้คว้าแชมป์รายการมาสเตอส์ (Masters) ถึงสามสมัย ฮันเตอร์รวบรวมเซนจูรีเบรกได้ 114 ครั้งในการแข่งขัน รวมทั้งเบรกสูงสุดคือ 146 ในรายการพรีเมียร์ลีก 2004 ฮันเตอร์คว้าแชมป์รายการเก็บคะแนนถึงสามสมัยได้แก่บริติชโอเพนและเวลส์โอเพน (สองครั้ง)
ในเดือนมีนาคม ปี 2005 ฮันเตอร์ป่วยเป็นโรคมะเร็งเน็ต และเสียชีวิตในปี 2006 ก่อนถึงวันเกิดครั้งที่ 28 ของเขา
ก๋วยเตี๋ยวเรือ

ก๋วยเตี๋ยวเรือ
ก๋วยเตี๋ยวเรือ คือก๋วยเตี๋ยวแบบไทยชนิดหนึ่ง มีรสชาติจัดจ้าน น้ำก๋วยเตี๋ยวสีข้นคล้ายก๋วยเตี๋ยวเนื้อหรือก๋วยเตี๋ยวเนื้อตุ๋น เพราะใส่เครื่องปรุงที่ต่างจากก๋วยเตี๋ยวชนิดอื่น คือ ซีอิ๊วดำ เต้าหู้ยี้ และ เครื่องเทศต่างๆ เป็นต้น อีกทั้งยังมี น้ำตก คือ เลือดวัวหรือหมูผสมกับเกลือ สำหรับปรุงใส่ในน้ำก๋วยเตี๋ยว
ก๋วยเตี๋ยวเรือ มีทั้งก๋วยเตี๋ยวเนื้อ และ ก๋วยเตี๋ยวหมู เป็นก๋วยเตี๋ยวที่ผูกพันกับวิถีชีวิตคนไทยมานาน ในสมัยก่อน จะขายในเรือพายตามคลอง จึงเป็นที่มาของชื่อ ชามที่ใส่จะมีลักษณะเล็ก ปัจจุบัน ด้วยวิถีชีวิตที่เปลี่ยนไป ก๋วยเตี๋ยวหันมาเปิดร้านบนบกในอาคารพาณิชย์แทน แต่ก็ยังไม่ละทิ้งสัญลักษณ์ของความเป็นก๋วยเตี๋ยวเรือ โดยจะใช้เรือตั้งอยู่หน้าร้าน และชามก็ยังใช้เป็นชามขนาดเล็กอยู่
ขณะที่ก๋วยเตี๋ยวเรือ ก็ยังเป็นอาหารขึ้นชื่อของจังหวัดพระนครศรีอยุธยา ด้วยประวัติศาสตร์ยาวนาน ประกอบกับการที่อยุธยาเคยเป็นราชธานีเก่าของสยาม จึงสันนิษฐานได้ว่า ต้นกำเนิดก๋วยเตี๋ยวเรือจึงมาจากบริเวณพื้นที่จังหวัดพระนครศรีอยุธยา ด้วยเหตุผลนี้เองจึงทำให้ก๋วยเตี๋ยวเรือ มักจะมีคำว่าอยุธยาต่อท้ายเสมอ[ต้องการอ้างอิง]
การรับประทานก๋วยเตี๋ยวเรือ นิยมรับประทานกับกากหมูหรือแคบหมู และใบกะเพรา หรือโหระพาเพื่อดับกลิ่นคาว
กลุ่มดาวกางเขนใต้

| --- | --- |
 คลิกเพื่อดูรูปใหญ่
ชื่อย่อ:: Cru
ชื่อคุณศัพท์:: Crucis
สัญลักษณ์:: กางเขน
ไรต์แอสเซนชัน:: 12 ชั่วโมง
เดคลิเนชัน:: −60°
เนื้อที่:: 68 ตารางองศา (อันดับที่ 88)
จำนวนดาวฤกษ์: (ความส่องสว่างปรากฏน้อยกว่า 3): 4
ดาวฤกษ์ที่สว่างที่สุด:: ดาวอะครักซ์ (α Cru) (ความส่องสว่างปรากฏ = 0.75)
ฝนดาวตก:: ฝนดาวตกกางเขนใต้
กลุ่มดาวที่ติดกัน:: กลุ่มดาวคนครึ่งม้า กลุ่มดาวแมลงวัน
มองเห็นได้ในระหว่างละติจูด +20° ถึง −90° มองเห็นได้ดีที่สุดในเวลา 21.00 น. ของเดือนพฤษภาคม
กลุ่มดาวกางเขนใต้  เป็นกลุ่มดาวในซีกฟ้าใต้ ในซีกโลกใต้ กลุ่มดาวกางเขนใต้ เป็นกลุ่มดาวที่มองเห็นได้ตลอดทั้งปี กลุ่มดาวนี้เป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล เป็นกลุ่มดาวที่เป็นที่รู้จักกันดีกลุ่มหนึ่งในท้องฟ้า ล้อมรอบด้วยกลุ่มดาวคนครึ่งม้า และกลุ่มดาวแมลงวัน
ลักษณะสำคัญ

กลุ่มดาวนี้ประกอบด้วย ดาวฤกษ์ เพียง 4 ดวง แต่มีดาวสว่างมากอันดับต้นถึง 2 ดวง คือ Acrux และ Bcrux (Mimosa)
กลุ่มดาวกางเขนไต้ เป็นกลุ่มดาวสำคัญ ช่วยชี้หาทิศใต้ ตรงตำแหน่ง ขั้วฟ้าใต้ ได้ (ทิศใต้ หาลำบากกว่าทิศเหนือ เพราะไม่มีดาวใดประจำอยู่ตำแหน่งขั้วใต้ของ ทรงกลมท้องฟ้า เลย ) โดยไล่จากปลายกางเขน (Acrux) ลงไปประมาณ 4-5 ช่วง
ประวัติศาสตร์

เป็นกลุ่มดาวที่อยู่บน ธงประจำชาติ ของประเทศ นิวซีแลนด์ เพราะประเทศนี้อยู่ไปทางซีกโลกใต้มาก จนไม่อาจเห็นดาวเหนือ และทางทิศใต้ก็ไม่มีดาวใต้ ดังนี้ดาวกลุ่มนี้จึงเป็นกลุ่มดาวสำคัญหนึ่งเดียวที่ช่วยนำทางให้นักเดินเรือในสมัยนั้น แต่ในทางกลับกัน ผู้ที่อาศัยอยู่ทางซีกโลกเหนือมาก ๆ จะพบได้ลำบาก เพราะตำแหน่งดาวบน ทรงกลมท้องฟ้า จะอยู่ใต้พื้นโลกเกือบตลอดเวลา
แวมไพร์ในหอพักชาย

| --- | --- |
แวมไพร์ในหอพักชาย
ヴァンパイア男子寮 (Vanpaia Domitorī)
แนว: จินตนิมิต โรแมนติก เหนือธรรมชาติ
มังงะ
เขียนโดย: เอมะ โทยามะ
สำนักพิมพ์: โคดันชะ
สำนักพิมพ์ภาคภาษาไทย: บงกช พับลิชชิ่ง
นิตยสาร: นากาโยชิ
กลุ่มเป้าหมาย: โชโจะ
วางจำหน่ายตั้งแต่: 2 พฤศจิกายน พ.ศ. 2561 – 3 มิถุนายน พ.ศ. 2567
จำนวนเล่ม:  14  12
อนิเมะโทรทัศน์
กำกับโดย: โนบุโยชิ นางายามะ
เขียนบทโดย: โทโกะ มาชิดะ
สตูดิโอ: สตูดิโอบล็อง
ถือสิทธิ์โดย: ครันชีโรล
เครือข่าย: โตเกียวเอ็มเอ็กซ์, บีเอส เอ็นทีวี, เอที-เอ็กซ์ , เอ็มบีเอสทีวี
ฉาย:  7 เมษายน พ.ศ. 2567  –  23 มิถุนายน พ.ศ. 2567
ตอน: 12 (รายชื่อตอน)
Vampire Dormitory แวมไพร์ในหอพักชาย (ญี่ปุ่น: ヴァンパイア男子寮, โรมาจิ: Vanpaia Domitorī) เป็นซีรีส์มังงะญี่ปุ่นที่เขียนและวาดภาพประกอบโดยเอมะ โทยามะ เริ่มตีพิมพ์ในนิตยสารมังงะโชโจะนากาโยชิของโคดันชะในเดือนพฤศจิกายน พ.ศ. 2561 ซีรีส์อนิเมะทางโทรทัศน์ที่ดัดแปลงโดยสตูดิโอบล็อง ออกอากาศในเดือนเมษายนถึงมิถุนายน พ.ศ. 2567
สื่อ > มังงะ

เขียนและวาดภาพโดยเอมะ โทยามะ เริ่มตีพิมพ์ในนิตยสารมังงะโชโจะนากาโยชิของโคดันชะ เมื่อวันที่ 2 พฤศจิกายน พ.ศ. 2561 ซีรีส์นี้สิ้นสุดส่วนแรกในวันที่ 1 กรกฎาคม พ.ศ. 2565 และเริ่มส่วนที่สองในวันที่ 1 ธันวาคมปีเดียวกัน ซีรี่ย์เรื่องนี้สิ้นสุดการลงพิมพ์เป็นตอนๆ เมื่อวันที่ 3 มิถุนายน พ.ศ. 2567 ตอนต่างๆ ได้รับการรวบรวมเป็นเล่ม (ทังโกบง) จำนวน 14 เล่ม ตั้งแต่วันที่ 12 เมษายน พ.ศ. 2562 ถึง 11 กรกฎาคม พ.ศ. 2567 ได้รับการตีพิมพ์เป็นภาษาไทยโดยสำนักพิมพ์บงกช
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  12 เมษายน พ.ศ. 2562 | 978-4-06-515037-5 | 26 มีนาคม พ.ศ. 2565 | 978-616-09-3489-8 |
| 2 |  9 สิงหาคม พ.ศ. 2562 | 978-4-06-516756-4 | 20 กรกฎาคม พ.ศ. 2565 | 978-616-09-3603-8 |
| 3 |  13 ธันวาคม พ.ศ. 2562 | 978-4-06-518032-7 | 19 ตุลาคม 2565 | 978-616-09-3660-1 |
| 4 |  11 มิถุนายน พ.ศ. 2563 | 978-4-06-519929-9 | 23 พฤศจิกายน พ.ศ. 2565 | 978-616-09-3795-0 |
| 5 |  13 ตุลาคม พ.ศ. 2563 | 978-4-06-520801-4 | 17 ธันวาคม พ.ศ. 2565 | 978-616-09-3874-2 |
| 6 |  12 กุมภาพันธ์ พ.ศ. 2564 | 978-4-06-522277-5 | 1 กุมภาพันธ์ พ.ศ. 2566 | 978-616-09-3930-5 |
| 7 |  11 มิถุนายน พ.ศ. 2564 | 978-4-06-523619-2 | 8 เมษายน พ.ศ. 2566 | 978-616-09-4021-9 |
| 8 |  13 ตุลาคม พ.ศ. 2564 | 978-4-06-525688-6 | 13 พฤษภาคม พ.ศ. 2566 | 978-616-09-4032-5 |
| 9 |  11 มีนาคม พ.ศ. 2565 | 978-4-06-527351-7 | 13 กันยายน พ.ศ. 2566 | 978-616-09-4057-8 |
| 10 |  12 สิงหาคม พ.ศ. 2565 | 978-4-06-528484-1 | 8 พฤศจิกายน พ.ศ. 2566 | 978-616-09-4105-6 |
| 11 |  13 มิถุนายน พ.ศ. 2566 | 978-4-06-532202-4 | 3 เมษายน พ.ศ. 2567 | 978-616-09-4352-4 |
| 12 |  13 พฤศจิกายน พ.ศ. 2566 | 978-4-06-533674-8 | 7 สิงหาคม พ.ศ. 2567 | 978-616-09-4463-7 |
| 13 |  13 มีนาคม พ.ศ. 2567 | 978-4-06-534967-0 | 27 พฤศจิกายน พ.ศ. 2567 | 978-616-09-4668-6 |
| 14 |  11 กรกฎาคม พ.ศ. 2567 | 978-4-06-536189-4 | — | — |
สื่อ > อนิเมะ

ได้มีการประกาศการดัดแปลงเป็นอนิเมะซีรีส์ทางโทรทัศน์เมื่อวันที่ 30 ตุลาคม พ.ศ. 2566 ผลิตโดยสตูดิโอบล็องและกำกับโดยโนบุโยชิ นางายามะ พร้อมบทที่เขียนโดยโทโกะ มาชิดะ และการออกแบบตัวละครโดยนาโอมิ ซึรุตะ ออกอากาศในวันที่ 7 เมษายนถึง 23 มิถุนายน พ.ศ. 2567 เพลงเปิดคือ "Sugar Blood Kiss" ร้องโดย Fantastics ในขณะที่เพลงปิดคือ "Mata Ashita" ร้องโดย Every Little Thing
สื่อ > อนิเมะ > รายชื่อตอน

| ตอน | ชื่อ   | กำกับโดย  | เขียนโดย  | สตอรี่บอร์ดโดย  | วันฉายเดิม  |
| --- | --- | --- | --- | --- | --- |
| 1 | ถอดเสียง: "Bishōnen, Hirowa reru." (ญี่ปุ่น: 美少年、拾われる。) | คาซึยะ อิชิคุริ | โดโกะ มาชิดะ | โนบุโยชิ นางายามะ | 7 เมษายน 2567 (2567-04-07) |
| 2 | ถอดเสียง: "Bishōnen, Nerawa reru." (ญี่ปุ่น: 美少年、狙われる。) | อายาโกะ ซูกิ | โดโกะ มาชิดะ | ไดโกะ คิโนชิตะ | 14 เมษายน 2567 (2567-04-14) |
| 3 | ถอดเสียง: "Bishōnen, O Tomari Suru." (ญี่ปุ่น: 美少年、お泊まりする。) | คาซึยะ อิชิคุริ | โทโกะ มาชิดะ | คาซึยะ อิชิคุริ | 21 เมษายน 2567 (2567-04-21) |
| 4 | ถอดเสียง: "Bishōnen, Tomodachi ni Naru." (ญี่ปุ่น: 美少年、友だちになる。) | ทาคาโนริ ยาโนะ | มิซากิ โมริเอะ | เทรุ อิชิอิ | 28 เมษายน 2567 (2567-04-28) |
| 5 | "The pretty boy runs away from home." ถอดเสียง: "Bishōnen, Iede Suru." (ญี่ปุ่น: 美少年、家出する。) | เคนยะ อุเอโนะ | ริเอะ อุเอฮาระ | อากิโยชิ วาตาริ | 5 พฤษภาคม 2567 (2567-05-05) |
| 6 | ถอดเสียง: "Bishōnen, Shitsuren Suru!?" (ญี่ปุ่น: 美少年、失恋する！？) | เทรุ อิชิอิ | มิชิโกะ โยโคเตะ | เทรุ อิชิอิ | 12 พฤษภาคม 2567 (2567-05-12) |
| 7 | ถอดเสียง: "Bishōnen, Dēto Suru." (ญี่ปุ่น: 美少年、デートする。) | คาซึยะ อิชิคุริ | มิซากิ โมริเอะ | คาซึยะ อิชิคุริ | 19 พฤษภาคม 2567 (2567-05-19) |
| 8 | ถอดเสียง: "Bishōnen, Unmeinodeai o Suru." (ญี่ปุ่น: 美少年、運命の出会いをする。) | อายาโกะ ซูกิ | ริเอะ อุเอฮาระ | เคนอิจิ นิชิดะ | 26 พฤษภาคม 2567 (2567-05-26) |
| 9 | ถอดเสียง: "Bishōnen, Pātī ni Iku." (ญี่ปุ่น: 美少年、パーティーにいく。) | ชิโระ อิซึมิ | มิชิโกะ โยโคเตะ | เทรุ อิชิอิ | 2 มิถุนายน 2567 (2567-06-02) |
| 10 | ถอดเสียง: "Bishōnen, Henshin Suru." (ญี่ปุ่น: 美少年、変身する。) | ทาคาโนริ ยาโนะ | มิชิโกะ โยโคเตะ | อากิโยชิ วาตาริ | 9 มิถุนายน 2567 (2567-06-09) |
| 11 | ถอดเสียง: "Bishōnen, Oboreru." (ญี่ปุ่น: 美少年、溺れる。) | ทัตสึมิ มุไคยามะ | โทโกะ มาชิดะ | เคนอิจิ นิชิดะ | 16 มิถุนายน 2567 (2567-06-16) |
| 12 | ถอดเสียง: "Bishōnen, Chikau!?" (ญี่ปุ่น: 美少年、誓う！？) | คาซึยะ อิชิกูริ | โทโกะ มาชิดะ | ยูริ อิโซวะ | 23 มิถุนายน 2567 (2567-06-23) |
แหล่งข้อมูลอื่น

เว็บไซต์มังงะอย่างเป็นทางการที่ นากาโยชิ (ในภาษาญี่ปุ่น)
เว็บไซต์อนิเมะอย่างเป็นทางการ (ในภาษาญี่ปุ่น)
แวมไพร์ในหอพักชาย (มังงะ) ที่เครือข่ายข่าวอนิเมะ
อาชกาบัต

| อาชกาบัต Aşgabat |
| --- | --- |
เมืองหลวง
ถนนบีตารัปอนุสาวรีย์เอกราชวังสมรส
   ตรา Logo
ที่ตั้งของอาชกาบัตในประเทศเติร์กเมนิสถาน
อาชกาบัตที่ตั้งของอาชกาบัตในประเทศเติร์กเมนิสถาน
พิกัด: 37°56′15″N 58°22′48″E﻿ / ﻿37.93750°N 58.38000°E﻿ / 37.93750; 58.38000
ประเทศ:  เติร์กเมนิสถาน
ก่อตั้ง: 1881
การปกครอง
 • ประเภท: ประธานาธิบดี
 • นายกเทศมนตรี: Ýaztagan Gylyjow
พื้นที่
 • ทั้งหมด: 917.6 ตร.กม. (354.3 ตร.ไมล์)
ความสูง: 273 เมตร (896 ฟุต)
ประชากร (2019[ต้องการอ้างอิง])
 • ทั้งหมด: 1,031,992 คน
 • ความหนาแน่น: 1,100 คน/ตร.กม. (2,900 คน/ตร.ไมล์)
เขตเวลา: UTC+05:00
 • ฤดูร้อน  (เวลาออมแสง): UTC+05:00 (ไม่มี)
รหัสไปรษณีย์: 744000–744040
รหัสพื้นที่: (+993) 12
ทะเบียนพาหนะ: AG
เว็บไซต์: ashgabat.gov.tm
ภาพถ่ายดาวเทียมของอาชกาบัต
อาชกาบัต  (เติร์กเมน: Aşgabat, [ɑʃʁɑˈbɑt]; เปอร์เซีย: عشق‌آباد, อักษรโรมัน: 'Ešqābād, อดีตมีชื่อว่า ปัลตารัตสค์ (รัสเซีย: Полтора́цк, สัทอักษรสากล: [pəltɐˈratsk]) ใน ค.ศ. 1919 ถึง 1927) เป็นเมืองหลวงและเมืองใหญ่สุดของประเทศเติร์กเมนิสถาน ตั้งอยู่ในบริเวณระหว่างทะเลทรายการากุมกับเทือกเขาโคเพตดากในเอเชียกลาง ใกล้ชายแดนอิหร่าน-เติร์กเมนิสถาน
นครนี้ได้รับการจัดตั้งขึ้นใน ค.ศ. 1881 บนหมู่บ้านชนเผ่าเตเกอาฮัล และกลายเป้นเมืองหลวงของสาธารณรัฐสังคมนิยมโซเวียตเติร์กเมนใน ค.ศ. 1924 ตัวนครส่วนใหญ่ถูกทำลายจากแผ่นดินไหวที่อาชดาบัต ค.ศ. 1948 แต่ได้รับการสร้างขึ้นใหม่อย่างกว้างขวางภายใต้โครงการฟื้นฟูเมือง "นครขาว" ในสมัยซาปาร์มือรัต นือยาซอว์ ทำให้เกิดโครงการขนาดใหญ่ที่ปกคลุมด้วยหินอ่อนสีขาวราคาแพง คลองการากุมที่ขุดขั้นในสมัยโซเวียตไหลผ่านตัวนคร โดยนำน้ำจากแม่น้ำอามูดาร์ยาทางตะวันออกไปทางตะวันตก นับตั้งแต่ ค.ศ. 2019 นครนี้ได้รับการยอมรับเป็นหนึ่งในเมืองที่มีค่าครองชีพสูงที่สุดในโลก เนื่องจากปัญหาเงินเฟ้อและการนำเข้าของประเทศเติร์กเมนิสถานเป็นส่วนใหญ่
ศัพทมูลวิทยา

ในภาษาเติร์กเมนเรียกอาชกาบัตว่า Aşgabat ส่วนในภาษารัสเซียเมื่อ ค.ศ. 1925 ถึง 1991 เรียก Ашхабад และในภาษาเปอร์เซียเรียก عشق‌آباد ใน ค.ศ. 1919 ถึง 1927 มีการเปลี่ยนชื่อนครนี้เป็นปัลตารัตสค์ ซึ่งนำชื่อมาจากนักปฏิวัติท้องถิ่นชื่อ ปาเวล เกราซิโมวิช โปลโตรัตสกี
ถึงแม้ว่าชื่อเมืองในภาษาเปอร์เซียสมัยใหม่มีความหมายตรงตัวว่า "นครแห่งความรัก" หรือ "นครแห่งความจงรักภักดี" ชื่อนครอาจดัดแปลงผ่าน folk etymology นักประวัติศาสตร์เติร์กเมน Ovez Gundogdiyev เชื่อว่าชื่อนี้มีที่มาจากสมัยพาร์เธีย โดยชื่อนี้มาจากชื่อผู้ก่อตั้งจักรวรรดิพาร์เธียนามว่า อาร์ซาซิสที่ 1 แห่งพาร์เธีย หรือในภาษาเปอร์เซียว่า Ashk-Abad (นครแห่งAshk/อาร์ซาซิส)
ประวัติศาสตร์

กรุงอาชกาบัตยังถือว่าเป็นเมืองใหม่ เป็นชื่อของหมู่บ้านที่อยู่เป็นหลักเป็นแหล่งเมื่อปี พ.ศ. 2361 ตั้งอยู่ไม่ไกลจากเมืองนิซา เมืองหลวงโบราณของพวกพาร์เธียนและซากปรักหักพังของถนนสายไหมที่ผ่านเมืองคอนจิคาลา (Konjikala) ที่ถูกทำลายจากเหตุการณ์แผ่นดินไหว เมื่อทศวรรษแรกของคริสต์ศักราช หรือโดยชนเผ่ามองโกลในคริสต์ศตวรรษที่ 13
กรุงอัชกาบัตเป็นส่วนหนึ่งของเปอร์เซียจนกระทั่งปี พ.ศ. 2427 ในปี พ.ศ. 2412 ทหารรัสเซียได้เข้ามาสร้างป้อมปราการที่เขาเตี้ย ๆ ใกล้หมู่บ้าน
ภูมิประเทศ

อาชกาบัตตั้งอยู่ใกล้ชายแดนประเทศอิหร่านมาก ทางใต้ติดกับตีนเขาของเทือกเขาโคเพตดาก (Köpetdag) ส่วนทางเหนือติดกับทะเลทราบการากุม จุดสูงสุดของนครคือเนินทรายที่สูง 401 เมตร (1,316 ฟุต) ซึ่งเป็นที่ตั้งของโรงแรม Yyldyz  แต่ตัวนครส่วนใหญ่อยู่ในพื้นที่ความสูงระหว่าง 200 และ 255 เมตร (656 และ 837 ฟุต) มีคลองการากุมไหลผ่านตัวนคร
ภูมิประเทศ > ภูมิอากาศ

| ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).เดือน | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).ม.ค. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).ก.พ. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).มี.ค. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).เม.ย. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).พ.ค. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).มิ.ย. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).ก.ค. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).ส.ค. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).ก.ย. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).ต.ค. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).พ.ย. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).ธ.ค. | ข้อมูลภูมิอากาศของอาชกาบัต (ปกติ ค> ศ. 1991–2020, สูงสุด ค.ศ. 1893–ปัจจุบัน).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 27.8 (82) | 32.6 (90.7) | 38.6 (101.5) | 39.6 (103.3) | 45.6 (114.1) | 47.2 (117) | 46.8 (116.2) | 45.7 (114.3) | 45.4 (113.7) | 40.1 (104.2) | 35.0 (95) | 33.1 (91.6) | 47.2 (117) |
| อุณหภูมิสูงสุดเฉลี่ย °C (°F) | 9.0 (48.2) | 11.1 (52) | 17.0 (62.6) | 23.9 (75) | 30.5 (86.9) | 36.2 (97.2) | 38.4 (101.1) | 37.2 (99) | 31.8 (89.2) | 24.4 (75.9) | 15.7 (60.3) | 9.8 (49.6) | 23.75 (74.75) |
| อุณหภูมิเฉลี่ยแต่ละวัน °C (°F) | 3.9 (39) | 5.7 (42.3) | 11.1 (52) | 17.6 (63.7) | 24.1 (75.4) | 29.6 (85.3) | 31.7 (89.1) | 30.0 (86) | 24.3 (75.7) | 17.1 (62.8) | 9.7 (49.5) | 5.0 (41) | 17.48 (63.47) |
| อุณหภูมิต่ำสุดเฉลี่ย  °C (°F) | -0.1 (31.8) | 1.3 (34.3) | 6.0 (42.8) | 11.8 (53.2) | 17.5 (63.5) | 22.3 (72.1) | 24.5 (76.1) | 22.4 (72.3) | 17.1 (62.8) | 10.8 (51.4) | 5.0 (41) | 1.1 (34) | 11.64 (52.96) |
| อุณหภูมิต่ำสุดที่เคยบันทึก °C (°F) | -24.1 (-11.4) | −20.8 (-5.4) | −13.3 (8.1) | -0.8 (30.6) | 1.3 (34.3) | 9.2 (48.6) | 13.8 (56.8) | 9.5 (49.1) | 2.0 (35.6) | -5.0 (23) | −13.1 (8.4) | −18.1 (-0.6) | −24.1 (−11.4) |
| หยาดน้ำฟ้า มม (นิ้ว) | 21 (0.83) | 33 (1.3) | 42 (1.65) | 33 (1.3) | 23 (0.91) | 8 (0.31) | 3 (0.12) | 2 (0.08) | 3 (0.12) | 12 (0.47) | 23 (0.91) | 18 (0.71) | 221 (8.7) |
| ความชื้นร้อยละ | 78 | 72 | 66 | 58 | 47 | 35 | 34 | 34 | 40 | 54 | 68 | 77 | 55 |
| วันที่มีฝนตกโดยเฉลี่ย | 9 | 9 | 13 | 12 | 10 | 5 | 3 | 2 | 3 | 6 | 8 | 10 | 90 |
| วันที่มีหิมะตกโดยเฉลี่ย | 5 | 5 | 1 | 0.03 | 0 | 0 | 0 | 0 | 0 | 0.1 | 1 | 3 | 15 |
| จำนวนชั่วโมงที่มีแดด | 112.7 | 119.4 | 146.2 | 194.4 | 275.1 | 335.5 | 353.8 | 348.1 | 289.2 | 216.8 | 157.2 | 104.4 | 2,652.8 |
แหล่งที่มา 1: Pogoda.ru.net
แหล่งที่มา 2: NOAA (Sunshine hours 1961–1990)
เมืองพี่น้อง

อาชกาบัตเป็นเมืองพี่น้องกับเมืองดังนี้:
อักเตา ประเทศคาซัคสถาน
แอลบูเคอร์คี สหรัฐ (1990)
อังการา ประเทศตุรกี (1994)
อัสตานา ประเทศคาซัคสถาน (2017)
เอเธนส์ ประเทศกรีซ
บามาโก ประเทศมาลี (1974)
บิชเคก ประเทศคีร์กีซสถาน (2018)
ดูชานเบ ประเทศทาจิกิสถาน (2017)
เคียฟ ประเทศยูเครน (2001)
หลานโจว ประเทศจีน (1992)
ทาชเคนต์ ประเทศอุซเบิสถาน (2017)
เมืองพี่น้อง > เมืองคู่ค้า

เยเรวาน ประเทศอาร์มีเนีย (2014)
โตเกียว ประเทศญี่ปุ่น (2014)
แหล่งข้อมูลอื่น

เว็บไซต์ทางการ เก็บถาวร 2013-06-09 ที่ เวย์แบ็กแมชชีน
| ด ค ก จังหวัดของประเทศเติร์กเมนิสถาน |
| --- | --- |
จังหวัด (เมืองศูนย์กลางการบริหาร)
 อาฮัล (แอเน็ว)  บัลกัน (บัลกานาบัต)  ดาโชกุซ (ดาโชกุซ)  เลบัป (ตืร์กเมนาบัต)  มารือ (มารือ) 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  เช็กเกีย  โครเอเชีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  สารานุกรมของยูเครนสมัยใหม่  İslâm Ansiklopedisi 
ภาพใจกลางอาชกาบัต
ซุนหวน

| ซุนหวน |
| --- | --- |
孫桓

เจี้ยนอู่เจี้ยงจฺวิน (建武將軍)
ดำรงตำแหน่ง ค.ศ. 223 (223) – ค.ศ. 224? (224?)
กษัตริย์: ซุนกวน
 
ข้อมูลส่วนบุคคล
เกิด: ค.ศ. 197/198
เสียชีวิต: ค.ศ. 224?
บุพการี: ซุน เหอ (บิดา)
ญาติ: ดูพงศาวลีง่อก๊ก
อาชีพ: ขุนพล
ชื่อรอง: ชูอู่ (叔武)
บรรดาศักดิ์: ตานถูโหว (丹徒侯)
ชื่ออื่น: อฺวี๋ หฺวาน (俞桓)

ซุนหวน หรือชื่อในภาษาจีนกลางว่า ซุน หฺวาน (ค.ศ. 197/198 - 224?) ชื่อเกิด อฺวี๋ หฺวาน ชื่อรอง ชูอู่ เป็นขุนพลในรัฐง่อก๊กช่วงยุคสามก๊ก เขาเป็นญาติห่าง ๆ ของซุนกวน ปฐมจักรพรรดิแห่งรัฐจ๊กก๊ก
ชีวิต

ซุนหวนเป็นบุตรชายคนที่สามของซุน เหอ (孫河) ผู้มีชื่อตระกูลเดิมว่า "อฺวี๋" (俞) ซุนหวนเป็นหลานชายห่าง ๆ ของขุนศึกซุนเกี๋ยน ผู้เปลี่ยนชื่อตระกูลของซุนหวนจาก "อฺวี๋" เป็น "ซุน" ซุนหวนเป็นที่รู้จักจากบุคลิกภาพที่ดีของเขาและการเขียนและทักษะในการโต้วาที เขาได้รับการให้เกียรติอย่างสูงจากซุนกวน บุตรชายคนที่ 2 ของซุนเกี๋ยนและจักรพรรดิผู้ก่อตั้งง่อก๊ก ซุนกวนแต่งตั้งซุนหวนเป็นอู่เว่ย์ตูเว่ย์ (武衞都尉) ใน ค.ศ. 219 ซุนหวนเข้าร่วมการรุกรานดินแดนของเล่าปี่ (อดีตพันธมิตรของซุนกวน) ที่เกงจิ๋ว ซึ่งป้องกันโดยขุนพลกวนอู ทัพของซุนกวนได้รับชัยชนะ ซุนหวนประสบความสำเร็จในการชักชวนทหารของกวนอูประมาณ 5,000 นายให้ยอมจำนนต่อเขา และยังได้อุปกรณ์และปศุสัตว์ของศัตรูจำนวนมากอีกด้วย
ประมาณ ค.ศ. 222 ซุนหวนตอนอายุ 24 ปี ได้รับการแต่งตั้งเป็นขุนพลราชองครักษ์สงบบูรพา (安東中郎將) และได้รับคำสั่งให้เข้าร่วมกับขุนพลลกซุนของซุนกวนในยุทธการที่อิเหลงต่อเล่าปี่ ผู้นำทัพต่อซุนกวนเพื่อยึดเกงจิ๋วคืน ในช่วงเริ่มต้นของการต่อสู้ ซุนหวนนำกองกำลังแยกไปโจมตีกองกำลังแนวหน้าของเล่าปี่ที่อี๋เต้า (夷道) แต่กลับถูกศัตรูล้อมโจมตี เขาจึงขอกำลังเสริมจากลกซุนแต่ถูกปฏิเสธ เมื่อนายทหารคนอื่น ๆ เร่งเร้าให้ลกซุนช่วยซุนหวน ลกซุนก็ปฏิเสธโดยบอกว่าซุนหวนสามารถยึดพื้นที่ได้ และการปิดล้อมจะสิ้นสุดในภายหลังโดยอัตโนมัติ ในที่สุด กองกำลังของซุนกวนก็ทำให้กองกำลังของเล่าปี่พ่ายแพ้อย่างยับเยินในยุทธการที่อิเหลง เมื่อเป็นไปตามที่ลกซุนทำนายไว้ จึงเลิกล้อมเมืองอี๋เต้า หลังจากนั้นซุนหวนนำทัพไปขวางเส้นทางหลบหนีของเล่าปี่ แต่เล่าปี่หนีรอดมาได้ด้วยการเดินทางข้ามเขตภูเขา ต่อมาเล่าปี่กล่าวว่า "(ซุน)หวนยังเป็นเด็กเมื่อข้าไปเยือนจิง แต่ตอนนี้เขากลับบังคับตัวข้าถึงขนาดนี้!" หลังสงครามนี้ ซุนหวนเข้าพบลกซุนและกล่าวว่า "ก่อนหน้านั้น ข้ารู้สึกขุ่นเคืองมากเมื่อเจ้าปฏิเสธที่จะช่วยข้า แต่ตอนนี้ หลังจากได้รับชัยชนะแล้ว ข้าเห็นว่าเจ้ามีวิธีการส่งทหารในแบบของตนเอง"
ซุนหวนได้รับการเลื่อนขั้นเป็นเจี้ยนอู่เจี้ยงจฺวิน (建武將軍) สำหรับการมีส่วนสนับสนุนในการต่อสู้ และได้บรรดาศักดิ์ตานถูโหว (丹徒侯) เขาได้รับคำสั่งให้ไปประจำการที่หนิวจู่ (牛渚) และสังเกตการณ์การก่อสร้างกำแพงขนาดเตี้ยที่เหิงเจียง (橫江) เขาเสียชีวิตไม่นานหลังจากนี้
ดูเพิ่ม

รายชื่อบุคคลในยุคสามก๊ก
พงศาวลีง่อก๊ก#ซุน เหอ (ปั๋วไห่)
The Mask Mirror

| The Mask Singer หน้ากากนักร้อง |
| --- | --- |
โลโก้
ซีซั่น Mirror
ออกอากาศ: 15 – 22 สิงหาคม 2562 และ 14 พฤศจิกายน 2562 – 6 กุมภาพันธ์ 2563
กรรมการ: ดูในบทความ
พิธีกร: กันต์ กันตถาวร
เครือข่าย/สถานี: ช่องเวิร์คพอยท์
ลำดับเหตุการณ์
◀ พ.ศ. 2562 ►
The Mask Mirror เป็นรายการโทรทัศน์ประเภทเกมโชว์และมิวสิกโชว์ฤดูกาลพิเศษของ The Mask Singer หน้ากากนักร้อง ของประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร ออกอากาศ 2 ช่วง คือวันที่ 15 และ 22 สิงหาคม พ.ศ. 2562 ภายหลังฤดูกาลวรรณคดีไทย ออกอากาศเป็นตอนพิเศษ 2 ตอน และวันที่ 14 พฤศจิกายน พ.ศ. 2562 - 6 กุมภาพันธ์ พ.ศ. 2563 ภายหลังฤดูกาลจักรราศี ออกอากาศเป็นฤดูกาลพิเศษ จำนวน 13 ตอน
โดยตอนพิเศษนี้จะไม่มีการแข่งขัน ซึ่งมีรูปแบบเดียวกันกับ The Mask Truce Day และ The Mask Line พราง แต่จะแตกต่างกันตรงที่จะเป็นการทายหน้ากากเก่าในรายการ โดยจะต้องทายให้ได้ว่าใครคือตัวจริงใครคือตัวปลอม
คณะกรรมการ

รายนามของคณะกรรมการแต่ละคน มีดังนี้
คณะกรรมการ > ภายหลังฤดูกาลวรรณคดีไทย

| ลำดับ | ชื่อ-นามสกุล | จำนวนเทป |
| --- | --- | --- |
| 1 | มณีนุช เสมรสุต (ครูอ้วน) | 2 |
| 2 | จักรวาล เสาธงยุติธรรม (หนึ่ง) | 2 |
| 3 | เกียรติศักดิ์ อุดมนาค (เสนาหอย) | 2 |
| 4 | ศิริพร อยู่ยอด (ตั๊ก) | 2 |
| 5 | ธนวัฒน์ ประสิทธิสมพร (นุ้ย) | 2 |
| 6 | อภิษฎา เครือคงคา (ไอซ์) | 2 |
| 7 | ศรัณยู วินัยพานิช (ไอซ์) | 1 |
| 8 | พิจิตตรา สงวนศักดิ์ภักดี (เจี๊ยบ) | 1 |
คณะกรรมการ > ภายหลังฤดูกาลจักรราศี

| ลำดับ | ชื่อ-นามสกุล | จำนวนเทป |
| --- | --- | --- |
| 1 | มณีนุช เสมรสุต (ครูอ้วน) | 13 |
| 2 | จักรวาล เสาธงยุติธรรม (หนึ่ง) | 12 |
| 3 | อภิษฎา เครือคงคา (ไอซ์) | 10 |
| 4 | เกียรติศักดิ์ อุดมนาค (เสนาหอย) | 10 |
| 5 | ยุทธนา บุญอ้อม (ป๋าเต็ด) | 8 |
| 6 | ธนวัฒน์ ประสิทธิสมพร (นุ้ย) | 7 |
| 8 | ศิริพร อยู่ยอด (ตั๊ก) | 6 |
| 7 | ศรัณยู วินัยพานิช (ไอซ์) | 5 |
| 9 | นลิน โฮเลอร์ (ซาร่า) | 3 |
| 10 | ศกุนตลา เทียนไพโรจน์ (ต้นหอม) | 2 |
| 11 | เตือนใจ ศรีสุนทร (ฝน ธนสุนธร) | 1 |
| 12 | สมเกียรติ จันทร์พราหมณ์ (เสนาลิง) | 1 |
| 13 | ปุณณาสา พรหมยศ (แจง) | 1 |
| 14 | เฟี้ยว์ฟ้าว สุดสวิงริงโก้ (อิม) | 1 |
| 15 | ณปภา ตันตระกูล (แพท) | 1 |
| 16 | กาญจน์เกล้า ด้วยเศียรเกล้า (เกรซ) | 1 |
| 17 | วิลลี่ แมคอินทอช (วิลลี่) | 1 |
| 18 | ซอ จียอน (จียอน) | 1 |